En mandlig blotter er på spil i Vester Hassing øst for Aalborg. Manden blottede onsdag for en 19-årig kvinde på en cykelsti ved byens multihal. - Manden følger efter den 19-årige, som kommer trækkende med sin cykel. På et tidspunkt går han ind i et buskads, og kort efter kommer han ud og blotter sig for den unge kvinde, siger vagtchef ved Nordjyllands Politi Jan Stagsted. Blotteren beskrives som dansk af udseende, cirka 25 år gammel og cirka 170 centimeter høj. Han har et magert ansigt, skægstubbe og brunt strithår. Han bar en mørk hættetrøje, en mørk jakke og løse grå joggingbukser. Har du oplysninger i sagen, kan Nordjyllands Politi kontaktes på telefonnummer 114.

Opsummering:
En blotter er på spil ved Vester Hassing Skole øst for Aalborg. Manden blottede sig for en 19-årig kvinde.